Malema: ‘ANC erger as apartheidsregime’Julius Malema, leier van die EFF. Foto: Werner Beukes/SAPA “Ons mense het nie doodgegaan vir ŉ huis wat net drie maande gaan hou nie,” het Malema gesê met verwysings na HOP-huise. Malema het Saterdag die uitlating gemaak tydens ŉ byeenkoms in Lethabong naby Rustenburg in Noordwes. Hy sê swart mense sal nooit grond besit terwyl die land onder ANC-beheer is nie. “Ons struggle is oor grond. Mandela is in hegtenis geneem omdat hy op grond aangedring het.” Malema sê mense moet vir ŉ party stem wat kan dienste lewer. “Moenie vir mense stem wat sing en dans nie. Stem vir beginsels en beleide wat kan dienste lewer.” Malema het sy toespraak afgesluit deur die omstrede “skiet die Boer”-lied te sing maar “skiet” met “soen” te vervang.